|  |  |
| --- | --- |
| **Til stede:**  Aina Berntsen  Heidi Lindalen Øystein Smith  Christian Mortensen  Kristin Nygård Schau  Steffen Aarhus Nilsen  Kjetil Skistad  Jan Eikså  Sandra Kristiansen  **Forfall:** Malene Oppheim | Referatført:  **Brennåsen – 21.05.18** |

**Emne / sak:** **Styremøte Greipstad fotball**

**Dato: 30.04.2018**

|  |  |  |  |  |
| --- | --- | --- | --- | --- |
| **Nr.** | **Sak** | | | **Ansvar** |
|  | Godkjenning av referat | | | Kristin |
| Ingen kommentarer til referatet da det ble sendt ut til godkjenning av styremedlemmene. | | | | |
|  | Status/orientering etter forrige møte: | | | Kristin |
| **30.04.18:**  R**estanse saker:**  - 11/18 : Kick Off : Kristin orienterte på vegne av arrangementskomiteen at alt er under kontroll i forhold til kick off. For å få flest mulig til å komme på arrangementet, må styret bruke siste dagene til å promotere arrangementet på facebook sider og på klubbens web side.  15/18: Revidering av sportsplan: Punktet utsettes.  21/18: Trener- og styresamling 2018- planlegging: Jan har reservert 30 plasser til Skagen i helgen 12-14 oktober 2018. Evalueringen etter forrige tur var at det bør være to netter på en slik tur for å få enda mer utbytte av det. Da kan man benytte hele lørdagen på faglig opplegg. Ved å ha 2 netter i stedenfor en natt, vil kostnaden være høyere i 2018, enn i 2017. Styret beslutter at Jan arbeider videre med styre- og trenertur til Skagen 12-14.10.18. Styret vektlegger de positive resultatene turen i 2017 bringte med seg i form av å utvikle en felles forståelse av hvor viktig det er at hele klubben arbeider i samme retning og at vi er en breddeklubb der det ikke er noen lag som er viktigere enn andre. Vi må tenke helhet. Styret ønsker å fortsette med dette arbeidet og en slik stur sees på et viktig virkemiddel for å kunne oppnå positive resultater. I tillegg tenker vi at den sosiale biten med en slik tur også har en funksjon ved at trenere og styre blir bedre kjent med hverandre og det har positive effekter i forhold til kommunikasjon. Trenere i klubben legger ned mye arbeid hvert år i frivillig innsats, og derav vurderer styret at en slik tur kan være en positiv gest for den innsatsen som legges ned. Styret beslutter videre at det også i år vil være en egenandel på turen.  22/18: Oppussing av klubbhus: På grunn av at klubbhuset er utleid på den opprinnelig fastsatte datoen med dugnad, utsettes dugnaden til 18 august. Kristin orienterte om at hovedstyret vil dekke de kostnader til de nødvendige delene av oppussing og kjøp av møbler, mens klubben selv dekker det som man ønsker utover dette. Heidi og Steffen utarbeider en plan for oppussingen og budsjett som Kristin kna viderebringe til hovedstyret. | | | | |
| **01/18** | Gjennomgang av årshjul | | | Kristin |
| **30.04.18:**   * Mai: Gjennomføring av LKB cup: Aina orienterte om at alt er i rute til LKB cup.   Gjennomføring av kick off 2018: Alt i rute | | | | |
| **02/18** | Gjennomgang av status økonomi | | | Heidi |
| **30.04.18:**  Frem til nå har det vært lite utgifter for klubben. Draktene blir levert i mai og dermed vil den største utgiften for klubben komme da. I tillegg vil den andelen klubben støtter deltakerne med til LKB cup også komme i mai.  De nye draktsponsorene må faktureres. Christian sender over liste til Heidi med informasjon om de nye draktsponsorene.  Styret vil arbeide framover med at sponsorer generelt sett faktureres på våren. | | | | |
| **03/18** | Gjennomgang av arbeidsoppgaver fra forrige styremøte | | | Kristin |
|  | | | | |
| **23/18** | Info om kvalitetsklubb ved Ruben Kleiven | | | Kristin |
| **30.04.18:**  Ruben Kleiven har fått ny jobb og vil derfor ikke være Greipstad fotball sin veileder i forhold til kvalitetsklubb. Kristin og Ruben Kleiven besluttet derfor at informasjon om kvalitetsklubb utgår fra dette møtet. Saken avsluttes og det settes opp ny sak når ny veileder fra Agder fotballkrets er på plass. | | | | |
| **24/18** | Forespørsel om Web kamera på Hortemo | | | Kristin |
| **30.04.18:**  Styret har mottatt forespørsel fra Lars Thomsen om å sette opp et Web kamera mot banen på Hortemo slik at man kan gå inn på nettsiden til Greipstad fotball og sjekke om det er aktivitet der. Styret er i utgangspunktet positive til forslaget, men ønsker å sjekke ut i forhold til personvern. Øystein sjekker opp hvordan dette er i forhold til personvern og saken behandles videre på neste styremøte. | | | | |
| **25/18** | 3-er bane | | | Kristin |
| **30.04.18**  Greipstad fotball har ikke anskaffet seg 3er baner som man må ha etter endringene som er kommet fra Norges Fotballforbund denne sesongen. Det er en relativt stor kostnad å anskaffe slike baner. I tillegg er det et prøveprosjekt, så det er ikke sikkert man vil fortsette med 3er baner videre.  Kristin har mottatt mail fra Søgne fotballklubb der klubben inviterer Greipstad sine 2011 lag på en internserie i Søgne, istedenfor å melde lagene på seriespill i regi av Agder fotballkrets. Jenter 2011 ønsker å være med på internserien til Søgne fotballklubb. Jan undersøker med kretsen om det er mulig å trekke gutter 2011 fra seriespill uten kostnader og sjekker også ut om trenerne for gutter 2011 er positive til internserie med Søgne kontra seriespill i regi av kretsen.  Styret avventer med å ta en avgjørelse i forhold til innkjøp av 3er baner inntil det er klarlagt om 2011 lagene skal spille internserie i Søgne eller ikke. Dersom lagene ønsker å delta på internserie i Søgne, trenger ikke Greipstad fotball gå til innkjøp av 3er baner. | | | | |
| **26/18** | Delegering av ansvar for sending av disp.søknader til Agder fotballkrets | | | Kristin |
| **30.04.18:**  Det er i utgangspunktet leder for Greipstad fotball som skal sende dispensasjonssøknader til Agder fotballkrets. Leder vurderer at denne funksjonen bør ligge under sportslig ansvarlig eller sportslig koordinator.  Vedtak: Styret beslutter enstemmig at ansvar for sending av dispensasjonssøknader til Agder fotballkrets, delegeres fra leder til sportslig koordinator Aina Berntsen. | | | | |
| **27/18** | Unntatt offentligheten | | Jan | |
|  | | | | |
| **28/18** | | Bruk av dugnadens 20% til sosiale formål for lag | | Heidi |
| **30.04.18:**  Heidi mottar jevnlig søknader der lag ønsker å ta ut de 20 5 som ble betalt inn til klubben ved dugnader, til sosiale formål. Heidi stiller spørsmål til hvordan styret skal forholde seg til disse søknadene. Kjetil kan ikke finne noe dokumentert i tidligere referat som sier noe konkret om hvordan man skal håndtere disse søknadene. Styret opplever at ordningene med å betale inn penger etter dugnad på lagskonto, og betale inn 20 % av overskuddet til klubben ikke har fungert etter intensjonen.  Styret beslutter at økonomisk ansvarlig innvilger de søknader som kommer i forhold til de 20 % som er betalt inn til klubben. Videre beslutter styret at saken tas opp igjen på årsmøtet 2019. Dette på grunn av at styret vurderer at ordningen ikke har fungert slik intensjonen var.  Eventuelt:   * Kristin informerte om at hovedstyret dekker 50% av skapet til hjertestarter. Heidi sender faktura til hovedstyret. * Aina og Kristin har arbeidet med opplegg rundt dommere for lagene i aldersgruppene 2008-2010. De har rekruttert en del dommere født i 2003 og 2004. Informasjon og oppsett på dommere er sendt til dommerne selv og til de aktuelle trenerne. Malene sender ut mail i forhold til Fair Play slik at vi forsøker å få dette i gang denne sesongen. Viktig når man har unge dommere. * Siste nytt om prosjekt Hortemo: Det er laget fundament til kiosken. Steffen arbeider med søknader og godkjenninger i forhold til kiosken. Kommunen forventer at klubben stiller med egeninnsats i prosjektet i form av utrulling av kunstgress.   **Oppfølgningssaker til neste møte:** | | | | |
| **15/18** | Revidering av sportsplan | | | Jan |
| **21/18** | Trener- og styresamling- planlegging | | | Kristin |
| **22/18** | Oppussing av klubbhus | | | Kristin |
| **24/18** | Forespørsel om Web kamera på Hortemo | | | Kristin |
| **25/18** | 3er bane | | | Jan |

***Referent;*** *Kristin N. Schau*

*\*se neste side for avsluttede*

Neste styremøte: 12.06.18 kl 20.00 -22.00

Avsluttede/ferdig behandlede saker:

|  |  |  |  |
| --- | --- | --- | --- |
| Sak nr. | Sak | Ansvar | Avsluttet |
| 00/18 | Godkjenning av referat |  |  |
| 01/18 | Gjennomgang av årshjul | Kristin |  |
| 02/18 | Gjennomgang av status økonomi | Heidi |  |
| 03/18 | Gjennomgang av arbeidsoppgaver fra forrige styremøte | Kristin |  |
| 04/18 | Signering av taushetspliktskjema for styremedlemmer | Kristin | 03.01.18 |
| 05/18 | Fremtidige styremøter (dato, klokkeslett og intervall) | Kristin | 03.01.18 |
| 06/18 | Gjennomgang og fordeling av arbeidsoppgaver under hvert verv | Kristin | 08.02.18 |
| 07/18 | Status drakter | Øystein/  Christian | 08.02.18 |
| 08/18 | Oppdatering Kiwi cup | Sandra | 03.01.18 |
| 09/18 | Planlegging av trenersamling i januar/februar | Kristin | 03.01.18 |
| 10/18 | Forslag til budsjett | Heidi | 08.03.18 |
| 11/18 | Planlegging Kick off 2018 | Kristin | 30.04.18 |
| 12/18 | Organisering av dommere | Aina | 08.03.18 |
| 13/18 | Evaluering og revidering av sportsplan- videre prosess | Jan | 08.02.18 |
| 14/18 | Behandling av søknad om stipend- Jonas Finsådal | Kristin | 08.02.18 |
| 15/18 | Revidering av sportsplan | Jan |  |
| 16/18 | Oppdatering ift LKB-cup | Aina | 08.03.18 |
| 17/18 | Status drakter | Øystein | 08.03.18 |
| 18/18 | Unntatt offentligheten | Kristin | 05.04.18 |
| 19/18 | Avtale med medlem i forhold til kontigent | Kristin | 05.04.18 |
| 20/18 | Info om «Prosjekt Hortemo» | Steffen/Kristin | 05.04.18 |
| 21/18 | Trener- og styresamling høsten 2018- planlegging | Kristin |  |
| 22/18 | Oppussing av klubbhus | Kristin |  |
| 23/18 | Info om kvalitetsklubb ved Ruben Kleiven | Kristin | 30.04.18 |
| 24/18 | Forespørsel om Web kamera på Hortemo | Kristin |  |
| 25/18 | 3er bane | Jan |  |
| 26/18 | Delegering av ansvar for sending av disp.søknader til Agder fotballkrets | Kristin | 30.04.18 |
| 27/18 | Unntatt offentlighet | Jan | 30.04.18 |
| 28/18 | Bruk av dugnadens 20% til sosiale formål for lag | Heidi | 30.04.18 |
| 29/18 |  |  |  |
| 30/18 |  |  |  |
| 31/18 |  |  |  |
| 32/18 |  |  |  |
| 33/18 |  |  |  |
| 34/18 |  |  |  |
| 35/18 |  |  |  |
| 36/18 |  |  |  |
| 37/18 |  |  |  |
| 38/18 |  |  |  |
| 39/18 |  |  |  |
| 40/18 |  |  |  |
| 41/18 |  |  |  |
| 42/18 |  |  |  |
| 43/18 |  |  |  |
| 44/18 |  |  |  |
| 45/18 |  |  |  |
| 46/18 |  |  |  |
| 47/18 |  |  |  |
| 48/18 |  |  |  |
| 49/18 |  |  |  |
| 50/18 |  |  |  |
| 51/18 |  |  |  |
| 52/18 |  |  |  |
| 53/18 |  |  |  |
| 54/18 |  |  |  |
| 55/18 |  |  |  |
| 56/18 |  |  |  |
| 57/18 |  |  |  |
| 58/18 |  |  |  |
| 59/18 |  |  |  |
| 60/18 |  |  |  |